યુટિલિટી ડેસ્કઃ ગાંધીગનર મહાનગરપાલિકામાં વિવિધ પોસ્ટ માટે 126 જગ્યાઓ પર ભરતી બહાર પડી છે, અરજી કરવાની છેલ્લી તારીખ 10 એપ્રિલ 2018 છે. જેમાં 25 હજારથી લઇને 53 હજાર રૂપિયા સુધીના પગાર ધોરણની ઓફર કરવામાં આવી રહી છે. સરકારી નોકરીઓમાં ભરતી માટે બનેલા પોર્ટલ ojas.gujarat.gov.inમાં આ અંગે વિસ્તારપૂર્વક માહિતી આપવામાં આવી છે. ગાંધીનગર મનપાએ બહાર પાડેલી ભરતીઓમાં ક્લાર્ક, સેનિટિરી ઇન્સ્પેક્ટર, ટાઉન પ્લાનર, આરોગ્ય અધિકારી, ઝોનલ અધિકારી, વહિવટી અધિકારી સહિતની પોસ્ટ માટે નોકરી બહાર પાડવામાં આવી છે. જો તમે આ જોબ માટે અરજી કરવા માગતા હોવ તો ojas.gujarat.gov.inની વેબસાઇટ પર જઇને આપવામાં આવેલી જરૂરી માહિતી પ્રમાણે અરજી કરી શકો છો. અહીં બહાર પડેલી જગ્યાઓ અંગે આછેરી માહિતી આપવામાં આવી છે.